Source: http://eur-lex.europa.eu/legal-content/SL/TXT/?uri=LEGISSUM:l16028
Timestamp: 2017-11-23 13:54:44+00:00

Document:
Uredba (ES) št. 861/2007 o uvedbi evropskega postopka v sporih majhne vrednosti
Uvaja evropski postopek v sporih majhne vrednosti,
Cilj evropskega postopka v sporih majhne vrednosti je poenostavitev in pospešitev sodnih postopkov v čezmejnih civilnih in gospodarskih sporih majhne vrednosti ter zmanjšanje stroškov.
Načeloma je pisni postopek, ki ne zahteva fizične prisotnosti na sodišču. Toda sodišče se lahko odloči, da izvede glavno obravnavo.
Vrednost zahtevka (ki ga prejme sodišče) ne sme preseči 2 000 EUR.
Sodne odločbe so priznane in izvršljive v drugih državah EU brez potrebe po potrdilu o izvršljivosti.
Postopek v sporih majhne vrednosti je neobvezen in predstavlja alternativo postopkom, ki obstajajo na podlagi zakonov držav EU. Je izbirni postopek.
Uporablja se lahko za izterjavo terjatev v civilnih in gospodarskih zadevah. Ne uporablja se za davčne, carinske ali upravne zadeve, za odgovornost države za dejanja pri izvajanju javne oblasti („acta jure imperii“) ali na primer za zadeve v zvezi:
s statusom ali pravno sposobnostjo fizičnih oseb (tj. ljudi),
Zahtevek se vloži neposredno pri pristojnem sodišču na obrazcu (obrazec A, na voljo v prilogah k Uredbi), v njem pa se navedejo podrobnosti o zahtevku, zahtevana vsota itd. Če je zahtevek izven področja uporabe evropskega postopka v sporih majhne vrednosti, sodišče o tem obvesti tožečo stranko; če tožeča stranka zahtevka ne umakne, sodišče obravnava zahtevek v skladu z ustreznim procesnim pravom, ki se uporablja v navedeni državi.
Če tožeča stranka ni navedla dovolj podatkov, se do določenega roka pošlje drug obrazec (obrazec B), v katerem se navedejo manjkajoči podatki. Zahtevek se zavrne, če tožeča stranka ne izpolni pravočasno zahtev sodišča ali če je zahtevek očitno neutemeljen ali nedopusten.
Sodišče po prejemu dopolnjenega zahtevka pripravi standardni obrazec za odgovore (obrazec C), ki ga je treba toženi stranki poslati v 14 dneh skupaj s kopijo zahtevka in vsemi dokaznimi listinami. Te se vročijo po pošti s potrdilom o prejemu, opremljenim z datumom; če to ni mogoče, se lahko uporabijo drugi načini vročitve.
Če stranke ne pošljejo odgovora v roku, sodišče kljub temu izda sodbo. Sodišče z uporabo obrazca D (Priloga IV) na zahtevo stranke izda potrdilo v zvezi s sodbo za olajšanje čezmejnega izvajanja (brez dodatnih stroškov).
Sodba se v državi EU izvršbe ne sme preverjati glede vsebine.
je nezdružljiva s prejšnjo sodbo med istimi strankami v isti zadevi:
Če stranka vloži pravna sredstva zoper sodbo v evropskem postopku v sporih majhne vrednosti, lahko država izvršbe omeji izvršbo na zaščitne ukrepe, jo pogojuje z določenim jamstvom ali, v nekaterih primerih, prekine postopek izvršbe.
Pravna sredstva zoper sodbo so možna, če so predvidena v pravu države, iz katere izvira sodna odločba.
Uredba (EU) 2015/2421 spreminja Uredbo (ES) št. 861/2007. Uporabljena bo od 14. januarja 2017.
Uredba ne velja na Danskem.
Uporablja se od 1. januarja 2009 poleg pravil, s katerimi se od držav EU zahteva, da Komisijo obveščajo o vidikih pristojnosti, komunikacijskih sredstvih in pritožbah (člen 25), ki so začela veljati 1. januarja 2008.
Uredba (ES) št. 861/2007 Evropskega parlamenta in Sveta z dne 11. julija 2007 o uvedbi evropskega postopka v sporih majhne vrednosti (UL L 199, 31.7.2007, str. 1–22)
Uredba (EU) št. 2015/2421 Evropskega parlamenta in Sveta z dne 16. decembra 2015 o spremembi Uredbe (ES) št. 861/2007 o uvedbi evropskega postopka v sporih majhne vrednosti in Uredbe (ES) št. 1896/2006 o uvedbi postopka za evropski plačilni nalog (UL L 341, 24.12.2015, str. 1–13)
Zadnja posodobitev 29.09.2016

References: sodišče 
 sodišče 
 sodišče 

Sodišče 
 sodišče 
 Sodišče